CELEX: 32002D0151
Language: lv
Date: 2002-02-19 00:00:00
Title: Komisijas Lēmums (2002. gada 19. februāris) par minimālajām prasībām attiecībā uz likvidācijas sertifikātu, ko izsniedz saskaņā ar 5. panta 3. punktu Eiropas Parlamenta un Padomes Direktīvā 2000/53/EK par nolietotiem transportlīdzekļiem (paziņots ar dokumenta numuru C(2002) 518)Dokuments attiecas uz EEZ.

Svarīgs juridisks paziņojums

|

32002D0151

Oficiālais Vēstnesis L 050 , 21/02/2002 Lpp. 0094 - 0095

		Komisijas Lēmums(2002. gada 19. februāris)par minimālajām prasībām attiecībā uz likvidācijas sertifikātu, ko izsniedz saskaņā ar 5. panta 3. punktu Eiropas Parlamenta un Padomes Direktīvā 2000/53/EK par nolietotiem transportlīdzekļiem(paziņots ar dokumenta numuru C(2002) 518)(Dokuments attiecas uz EEZ)(2002/151/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes Direktīvu 2000/53/EK (2000. gada 18. septembris) par nolietotiem transportlīdzekļiem [1], un jo īpaši tās 5. panta 5. punktu un 11. panta 4. punktu,tā kā:(1) Direktīva 2000/53/EK nosaka, ka transportlīdzekļu reģistrāciju būs iespējams atcelt tikai pēc likvidācijas sertifikāta uzrādīšanas.(2) Lai kompetentajām iestādēm ļautu savstarpēji atzīt likvidācijas sertifikātus, kas izsniegti citās dalībvalstīs, Direktīva 2000/53/EK pieprasa Komisijai noteikt likvidācijas sertifikātam izvirzīto prasību minimumu.(3) Prasību minimums vērsts uz to, lai nodrošinātu noteiktību par piederību un ziņas par apstrādes punktu, kompetento iestādi un transportlīdzekļa turētāju, kā arī par vairākām informācijas daļām, kas attiecas uz transportlīdzekli.(4) Šajā lēmumā paredzētie pasākumi ir saskaņā ar atzinumu, ko sniegusi komiteja, kas izveidota ar Padomes Direktīvas 75/442/EEK [2] 18. pantu,IR PIEŅĒMUSI ŠO LĒMUMU.1. pantsLikvidācijas sertifikātā, ko izsniedz saskaņā ar Direktīvas 2000/53/EK 5. panta 3. punktu, ietver vismaz šā lēmuma pielikumā uzskaitīto informāciju.2. pantsŠis lēmums ir adresēts dalībvalstīm.Briselē, 2002. gada 19. februārīKomisijas vārdā —Komisijas locekleMargot Wallström[1] OV L 269, 21.10.2000., 34. lpp.[2] OV L 78, 18.3.1991., 32. lpp.--------------------------------------------------PIELIKUMSMinimālās prasības attiecībā uz likvidācijas sertifikātu, ko izsniedz saskaņā ar Direktīvas 2000/53/EK 5. panta 3. punktu1. Iestādes vai uzņēmuma, kas izsniedz sertifikātu, nosaukums, adrese, paraksts un reģistrācijas vai identifikācijas numurs [1].2. Tās kompetentās iestādes nosaukums un adrese, kura (saskaņā ar Direktīvas 2000/53/EK 6. panta 2. punktu) atbild par atļaujas izsniegšanu, kas nepieciešama iestādei vai uzņēmumam, kurš izsniedz likvidācijas sertifikātu.3. Ja sertifikātu pilnvarota apstrādes punkta uzdevumā izsniedz ražotājs, tirgotājs vai savācējs, tās iestādes vai uzņēmuma nosaukums un adrese, kā arī reģistrācijas vai identifikācijas numurs [2], kas izsniedz sertifikātu.4. Likvidācijas sertifikāta izsniegšanas diena.5. Transportlīdzekļa valstspiederības zīme un reģistrācijas numurs (pievienot reģistrācijas dokumentu vai iestādes vai uzņēmuma, kas izsniedz sertifikātu, paziņojumu par to, ka reģistrācijas dokuments ir iznīcināts [3].6. Transportlīdzekļa kategorija, firmas zīme un modelis.7. Transportlīdzekļa identifikācijas (šasijas) numurs.8. Piegādātā transportlīdzekļa turētāja vai īpašnieka vārds, uzvārds, adrese, pilsonība un paraksts.[1] Šo prasību var atcelt tad, ja valsts reģistrācijas vai identifikācijas sistēmā šāds numurs nav paredzēts.[2] Šo prasību var atcelt tad, ja valsts reģistrācijas vai identifikācijas sistēmā šāds numurs nav paredzēts.[3] Ja elektroniskās reģistrācijas sistēmas izmantošanas dēļ reģistrācijas dokuments nav sagatavots papīra formā, šo prasību var atcelt.--------------------------------------------------